Gerson-metoden

Gerson-metoden eller Gerson-terapi er en alternativ behandlingsmetode som særlig retter seg mot kreftpasienter. Metoden er aldri påvist effektiv mot kreft.

 Opphav 

Gerson-metoden ble utviklet av den tyske legen Max Gerson på 20-tallet, primært for å behandle migrene og tuberkulose.Max Gerson Diet LiveStrong Han var født i Wongrowitz i 1881, men flyktet fra det nasjonalsosialistiske Tyskland til USA på 1930-tallet. Han praktiserte som behandler i New York. Han døde i 1959, men behandlingsmetoden ble videreført av datteren Charlotte Gerson. Hun etablerte en klinikk i Mexico i 1977 som fortsatt er operativ. Behandlingen er meget kostbar.

Metoden er også en bestanddel i Gonzalez-protokollen som også er en alternativ kreftbehandling.Questions and Answers About the Gonzalez Regimen National Cancer Institute Det som foreligger av forskning på denne metoden har vist at den kun har negative effekter.Pancreatic Proteolytic Enzyme Therapy Compared With Gemcitabine-Based Chemotherapy for the Treatment of Pancreatic Cancer Journal of Clinical Oncology

 Diett 

Hypotesen bak Gerson-metoden er at et strengt regulert kosthold skal helbrede kreft.Gerson regimen PubMed Denne dietten tillatter blant annet ikke inntak av fett eller proteiner. Personer som følger denne dietten over tid står derfor i fare for å utvikle mangelsykdommer.Dr. Gerson's Diet LiveStrong

Gerson mente også at kaffeklyster i høye doser ville rense kroppen for giftstoffer. Denne behandlingen kan ha alvorlige bivirkninger.Gerson-terapi  Nasjonalt informasjonssenter for alternativ behandlingKreftsiden: www.Nifab.no

 Resultater og forskning 

Det har aldri blitt dokumentert noen klinisk effekt på kreft som følge av Gerson-metoden utover forskningsrapporter som Gerson-klinikken selv initierte. Metoden er ulovlig å tilby som kreftbehandling i USA.

En undersøkelse fra 80-tallet viste at blant 21 behandlede kreftpasienter ved Gerson-klinikken, var kun en av dem i live etter fem år, og denne pasienten var fortsatt kreftsyk.Questionable Cancer Therapies QuackWatch

 Kjendisstøtte 

Max Gerson var en nær venn av fredsprisvinner Albert Schweitzer som var overbevist om at Gersons oppdagelser var revolusjonerende. Også i nyere tid applauderes hans metoder og teorier av kjente personer, deriblant Prins Charles.Now Charles backs coffee cure for cancer The Guardian

 Referanser 

Kategori:Alternativ behandling
Kategori:Kreft